Diari Oficial de la Generalitat Valenciana


Sumari del DOGV 3403, del 30-12-1998 (1998/11029)

DECRET 199/1998, de 15 de desembre, del Govern Valencià, pel qual s'accepta la cessió gratuïta de la propietat de l'immoble de 3.120 metres quadrats de superfície, situat a Onil, avinguda de la Pau, número 10, destinat a la construcció d'una residència de la tercera edat, realitzada per l'Ajuntament d'Onil.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/15/199/dof/vci/html**

### Dades del document

Número de DOGV
:   3403

Data del DOGV
:   30-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/11552


Data del document
:   15-12-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 199/1998, de 15 de desembre, del Govern Valencià, pel qual s'accepta la cessió gratuïta de la propietat de l'immoble de 3.120 metres quadrats de superfície, situat a Onil, avinguda de la Pau, número 10, destinat a la construcció d'una residència de la tercera edat, realitzada per l'Ajuntament d'Onil. [1998/Q11351]
  
L'Ajuntament d'Onil, en sessió plenària realitzada el dia 10 de juliol de 1997, acordà la cessió gratuïta a la Generalitat Valenciana de la propietat de l'immoble situat a l'avinguda de la Pau, número 10, propietat d'aquest Ajuntament.
  
La cessió es realitza amb la finalitat determinant de construir-hi una residència de la tercera edat.
  
A petició del secretari general de la Conselleria de Benestar Social, s'iniciaren els tràmits legals oportuns per a l'acceptació i formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 15 de desembre de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament d'Onil, de l'immoble de 3.120 metres quadrats de superfície, situat a Onil, avinguda de la Pau, número 10, que confronta: nord, carrer de Biar, en una línia de 69 metres; sud, avinguda de la Pau, en una línia de 54 metres; est, carrer Azorín; i oest, amb el de Gabriel Miró, en una línia de 50 metres.
  
Aquesta finca es troba inscrita en el Registre de la Propietat de Xixona, tom 1.040, llibre 150, foli 91, finca 6.197, inscripció 2.ª.
  
Referència cadastral: 2483201 YH07285 0001 D.
  
Article 2
  
La cessió gratuïta realitzada per l'Ajuntament d'Onil s'efectua amb la condició de construir en l'immoble una residència de la tercera edat, així mateix queda subjecta al compliment de les condicions resolutòries següents:
  
1. Construir sobre la finca descrita anteriorment una residència d'ancians en la quan tinguen prioritat residents en aquesta vila i que manquen de protecció assistencial.
  
2. Mantenir amb caràcter permanent i exclusiu l'esmentada edificació en l'ús a què fa referència la condició anterior.
  
3. Inaugurar la residència d'ancians indicada abans del dia 26 de juny del 2002.
  
Article 3
  
Les despeses que ocasione la subscripció del corresponent document públic seran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 15 de desembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI